
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 026-02/21-002/1202
URBROJ: 251-06-11-1606-21-3

Zagreb, 2. kolovoza 2021.
Z A P I S N I K
s  3. sjednice Vijeća Mjesnog odbora Pongračevo, održane 2. kolovoza u 18.00 sati, u prostorijama Mjesnog odbora Pongračevo, Opatijski trg 10. 
Nazočni članovi Vijeća: Lana Belinić, Teodor Ostojić, Mila Vlajo, Marijana Horvat, Bruno Orešković, Oto Čaleta
Nenazočni članovi vijeća: Vedran Đidara
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.
Predsjednica daje na raspravu prijedlog zapisnika s 2. sjednice. 

Predsjednica daje na glasanje zapisnik s 2.  sjednice koji je  prihvaćen JEDNOGLASNO.

Predsjednica predlaže sljedeći 
DNEVNI RED
1. Prijedlog zaključka za davanje mišljenja sukladno članku 86. Statuta Grada Zagreba na: - Prijedlog Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
2. Prijedlog zaključka o davanju ovlasti predsjednici Vijeća Mjesnog odbora Pongračevo za  donošenje odluka o jednokratnom korištenju prostora mjesne samouprave
3. Prijedlog zaključka o uređenju boćališta na Fallerovom šetalištu

4. Prijedlog zaključka o zamjeni postojećeg uspornika u Vitezićevoj ulici kod kućnog broja 70 

5. Prijedlog zaključka o uređenju prilaza za osobe s invaliditetom/biciklističkog prilaza Remizi sa sjevera 
6. Prijedlog zaključka o popravku ograde na sportskom terenu s istočne strane Fallerovog šetalista te postavljanje novih mrežica za košarkaške koševe, k.č. 3263/1
7. Prijedlog zaključka o postavljanju javnih česmi za vodu na lokacijama:

a) na sportskom terenu s istočne strane Fallerovog šetališta, k.č. 3263/1 k.o.

Trešnjevka

b) na dječjem igralištu s istočne strane Fallerovog šetališta, k.č. 3263/1 k.o. Trešnjevka

c) na dječjem igralištu u Parku Kate Šoljić ( popravak starih ili postavljanje novih)

d) na raskrižju Puljske ulice i II. BarilovićkePrijedlog zaključka o postavljanju česme za vodu na dječjem igralištu s istočne strane Fallerovog šetališta, k.č. 3263/1 k.o. Trešnjevka
8. Prijedlog zaključka o upućivanju molbe Policijskoj upravi zagrebačkoj za povremenim nadzorom brzine u području zone 30 u naselju a posebice u Ulici Ivana Rabara i Ulici Jurja Andrassyja

9. Prijedlog zaključka o postavljanju prometnih ploča u Ulici Ivana Rabara radi dopuštanja prometa biciklistima u oba smjera 

10. Prijedlog zaključka o pojačanom održavanju Učkine ulice na potezu od Lošinjske ulice do Ulice Matka Mandića radi velikih oštećenja nastalih na kolniku
11. Prijedlog zaključka o potrebi dodatne njege zelenih površina posebice stabala u sušnim ljetnim mjesecima na području Mjesnog odbora Pongračevo

12. Prijedlog zaključka o ucrtavanju na kolnik horizontalnih oznaka zajedničkog prometovanja biciklista s motornim vozilima (tzv. sharrows) u Baštijanovoj ulici
13. Prijedlog zaključka za davanje mišljenja sukladno članku 86. Statuta Grada Zagreba na : - Prijedlog Odluke o izmjenama i dopunama Odluke o davanju u zakup i na drugo korištenje površina javne namjene
14. Pitanja, prijedlozi, obavijesti 

            koji je prihvaćen  JEDNOGLASNO
Ad 1. Prijedlog zaključka za davanje mišljenja sukladno članku 86. Statuta Grada Zagreba na:
          - Prijedlog Odluke o izmjeni Odluke o naknadi predsjednicima, potpredsjednicima i 

            članovima vijeća gradskih četvrti i vijeća mjesnih odbora
Predsjednica izvješćuje o temi rasprave. Predsjednica otvara raspravu u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora Pongračevo s 5 glasova ZA i 1 glasom PROTIV donosi
ZAKLJUČAK

1. Vijeće Mjesnog odbora Pongračevo suglasno je s Prijedlogom odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i mjesnih odbora

Ad 2. Prijedlog zaključka o davanju ovlasti predsjednici Vijeća Mjesnog odbora Pongračevo za  donošenje odluka o jednokratnom korištenju prostora mjesne samouprave
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.

Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora ovlašćuje predsjednicu Vijeća Mjesnog odbora Pongračevo za davanje Odluke o jednokratnom korištenju prostora Mjesne samouprave Pongračevo. 

Ad 3. Prijedlog zaključka o uređenju boćališta na Fallerovom šetalištu
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže uređivanje boćališta (detaljno čišćenje, popravak rubnjaka, te nasipavanje nove podloge) na Fallerovom šetalištu. 
Ad 4. Prijedlog zaključka o zamjeni postojećeg uspornika u Vitezićevoj ulici kod kućnog broja 70
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže:

 - zamjenu i izmještanje postojećeg uspornika u Vitezićevoj ulici kod kućnog broja 70. Na zahtjev stanara kojem postojeći uspornik radi štetu na fasadi kuće, molimo zamjenu postojećeg uspornika.

Dodatno molimo zamjenu i izmještanje postojećih gumenih uspornika (2 komada) u betonske uzdignute pješačke prijelaze na nove lokacije: 

- križanje Ulice Matka Mandića i Vitezićeve ulice te raskrižju Lošinjske ulice i Vitezićeve ulice.

Ad 5. Prijedlog zaključka o uređenju prilaza za osobe s invaliditetom/biciklističkog prilaza Remizi sa sjevera
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže uređivanje prilaza za osobe s invaliditetom/biciklističkog prilaza na okretištu Ljubljanica sa sjevera. 

Ad 6. Prijedlog zaključka o popravku ograde na sportskom terenu s istočne strane Fallerovog šetalista te postavljanje novih mrežica za košarkaške koševe, k.č. 3263/1 k.o. Trešnjevka
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže popravak ograde na sportskom terenu s istočne strane Fallerovog šetalista te postavljanje novih mrežica za košarkaške koševe, k.č. 3263/1 k.o. Trešnjevka.

2. Sastavni dio ovog Zaključka je obrazloženje.

OBRAZLOŽENJE

Postojeća ograda predstavlja opasnost za korisnike igrališta jer su metalni dijelovi potrošeni i ograda je potrgana na više mjesta. Mrežice na koševima nema te tražimo postavljanje novih.

Ad 7. Prijedlog zaključka o postavljanju javnih česmi za vodu na lokacijama:

a) na sportskom terenu s istočne strane Fallerovog šetališta, k.č. 3263/1 k.o.

Trešnjevka

b) na dječjem igralištu s istočne strane Fallerovog šetališta, k.č. 3263/1 k.o. Trešnjevka

c) na dječjem igralištu u Parku Kate Šoljić ( popravak starih ili postavljanje novih)

d) na raskrižju Puljske ulice i II. Barilovićke

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže postavljanje javnih česmi za vodu na lokacijama:

- sportskom terenu s istočne strane Fallerovog šetališta, k.č. 3263/1 k.o. Trešnjevka

- na dječjem igralištu s istočne strane Fallerovog šetališta, k.č. 3263/1 k.o. Trešnjevka

- na dječjem igralištu u Parku Kate Šoljić (popravak starih ili postavljanje novih)

- na raskrižju Puljske ulice i II. Barilovićke.

Ad 8. Prijedlog zaključka o upućivanju molbe Policijskoj upravi zagrebačkoj za povremenim nadzorom brzine u području zone 30 u naselju a posebice u Ulici Ivana Rabara i Ulici Jurja Andrassyja
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.

Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže upućivanje molbe II Postaji prometne policije Lučko za povremenim nadzorom brzine u području zone 30 u naselju, a posebice u Ulici Ivana Rabara i Ulici Jurja Andrassyja.

2. Sastavni dio ovog zaključka je obrazloženje.

OBRAZLOŽENJE

Predlažemo upućivanje molbe II Postaji prometne policije Lučko za povremenim nadzorom brzine u području zone 30 u naselju, a posebno u Ulici Ivana Rabara na raskrižju s Ulicom Višnje Stahuljak s obzirom na izgradnju nove Područne škole Pongračevo i povećani broj djece u prometu s početkom nove školske godine.

Ad 9. Prijedlog zaključka o postavljanju prometnih ploča u Ulici Ivana Rabara radi dopuštanja prometa biciklistima u oba smjera 
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže postavljanje prometnih ploča u Ulici Ivana Rabara radi dopuštanja prometa biciklistima u oba smjera. 

2.  Sastavni dio ovog zaključka je obrazloženje.

OBRAZLOŽENJE

Tražimo postavljanje dopunskih ploča („osim“ + E06-10) ispod dvaju znakova zabrane prometa u jednom smjeru (B04) te znaka ceste s jednosmjernim prometom (C05) u Ulici Ivana Rabara od raskrižja s ulicom Višnje Stahuljak do raskrižja s Vitezićevom ulicom radi dopuštanja prometa biciklistima u oba smjera.

Ulica je dovoljno široka jer se radi o jednosmjernoj ulici za prometovanje motornim vozilima te bi se na ovaj način omogućilo biciklima siguran i zakonski dopušten način izlaska iz naselja.

Ad 10. Prijedlog zaključka o pojačanom održavanju Učkine ulice na potezu od Lošinjske ulice do Ulice Matka Mandića radi velikih oštećenja nastalih na kolniku
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže pojačano održavanje Učkine ulice na potezu od Lošinjske ulice do Ulice Matka Mandića radi velikih oštećenja nastalih na kolniku.

2. Sastavni dio ovog Zaključka je obrazloženje.

OBRAZLOŽENJE

Kompletno uređenje Učkine ulice je jedan od prioriteta izglasan u sklopu prioriteta za Plan komunalnih aktivnosti Gradske četvrti Trešnjevka-sjever za 2020. godinu na 34. sjednici 19.05.2020. godine. U međuvremenu tražimo privremeno rješenje odnosno popravak većih oštećenja.

Ad 11. Prijedlog zaključka o potrebi dodatne njege zelenih površina posebice stabala u sušnim ljetnim mjesecima na području Mjesnog odbora Pongračevo 
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

1. Vijeće Mjesnog odbora Pongračevo predlaže dodatnu njegu zelenih površina, posebice stabala u sušnim ljetnim mjesecima na području Mjesnog odbora. 

Ad 12. Prijedlog zaključka o ucrtavanju na kolnik horizontalnih oznaka zajedničkog prometovanja biciklista s motornim vozilima (tzv. sharrows) u Ulici Matka Baštijana
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora s 5 glasova ZA i 1 SUZDRŽANIM glasom donosi

ZAKLJUČAK

1. Vijeće Mjesnog odbora Pongračevo predlaže ucrtavanje horizontalnih oznaka na kolniku u svrhu zajedničkog prometovanja biciklista i motornih vozila (tzv. sharrows) u Ulici Matka Baštijana. 

2. Sastavni dio ovog zaključka je obrazloženje.

OBRAZLOŽENJE

Budući da je zajedničko prometovanje biciklista s motornim vozilima uspostavljeno u navedenoj ulici, Vijeće Mjesnog odbora smatra ucrtavanje “sharrows-a” nužnim kako bi se upozorilo vozače motornih vozila na dodatni oprez i na prisustvo biciklista.

Ad 13. Prijedlog zaključka za davanje mišljenja sukladno članku 86. Statuta Grada Zagreba na:
 - Prijedlog Odluke o izmjenama i dopunama Odluke o davanju u zakup i na drugo korištenje površina javne namjene
Predsjednica izvješćuje o temi rasprave. Predsjednica otvara raspravu u kojoj sudjeluju svi članovi. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora JEDNOGLASNO donosi

ZAKLJUČAK

(u privitku)

1. Vijeće Mjesnog odbora Pongračevo prima na znanje Prijedlog Odluke o izmjenama i dopunama Odluke o davanju u zakup i na drugo korištenje površina javne namjene.

Ad 14. Pitanja, prijedlozi, obavijesti
Predsjednica Vijeća obavještava članove Vijeća o potrebi za dežurstvom u prostorijama Mjesnog odbora Pongračevo te predlaže privremeni termin dežurstva svake druge srijede počevši od 28.07.2021. godine. Dežurstvo će se odvijati prema unaprijed dogovorenom rasporedu. Dogovoren je termin dežurstva u 18.00 sati.
Budući da nema više pitanja, predsjednica Vijeća zaključuje sjednicu.
Sjednica je završila u 19.30 sati.
                                                                                                                       Predsjednica
                                                                                                               Vijeća Mjesnog odbora

                                                                                                                        Pongračevo

                                                                                                                      Lana Belinić, v.r.
